འཇམ་དར།ཁྱེད་ཀྱིས་བསྟོད་པ་ཅུང་ཐལ་སོང་།ཕུལ་བྱུང་ལ་མི་དོ།ང་རང་མཚོ་སྔོན་མཚོ་ལྷོ་ཁུལ་འབལ་རྫོངཐུན་ཏེགི་འབའ་ལུང་ཞང་སྐལ་མོ་ཆེ་གྲོང་ཚོར༡༩༧༡ལོར་སྐྱེས།༡༩༨༣ལོར་རྫོང་མི་རིགས་སློབ་འབྲིང་དུ་རྒྱུགས་འཕྲོད།དེ་དང་དུས་མཚུངས་མཚོ་ལྷོ་ཁུལ་མི་རིགས་དགེ་ཐོན་སློབ་གྲྭར་ཡང་རྒྱུགས་འཕྲོད།ཁྱིམ་མིས་གྲོས་བསྡུར་བ་ལྟར།ང་རང་ཁུལ་མི་རིགས་དགེ་ཐོན་སློབ་གྲྭར་བསྐྱལ་ནས་དམའ་འབྲིང་དང་འབྲིང་རིམ་ཆེད་ཚན་སློབ་སྦྱོང་བྱས།དེའི་གོང་དུ་ངས་རྒྱ་ཡིག་སྦྱངས་མ་མྱོང་བའི་དབང་གིས།སློབ་ཁྲིད་སྐབས་རྒྱ་ཡིག་དགེ་རྒན་གྱིས་ཅི་ཞིག་བཤད་ཀྱིན་ཡོད་པའང་མ་གོདམའ་འབྲིང་ལོ་རིམ་དང་པོའི་དུས་ཚོད་དེ་དེ་ལྟར་ལྐུགས་ཚོད་ཚོད་དུ་འདས་སོང་།ལོ་དེའི་སློབ་མཇུག་ཡིག་ཚད་ལ་ང་རང་རྒྱ་ཡིག་ཡིག་རྒྱུགས་ལ་ཞུགས་མེད།དམའ་འབྲིང་ལོ་རིམ་གཉིས་པའི་སྐབས་སུ།བོད་རིགས་དགེ་རྒན་བུ་མོ་ཞིག་གིས་ང་ཚོའི་རྒྱ་ཡིག་དགེ་རྒན་གནང་པ་རེད།ཁོ་མོས་ང་ཚོར་ལོ་གཅིག་རིང་རྒྱ་ཡིག་སློབ་ཁྲིད་བྱས་པ་དང་དེའི་རིང་ལ་ཁོ་མོས་དགོང་ཚོགས་ཀྱི་རང་སྦྱོང་གི་དུས་ཚོད་སྤྱད་ནས།རྒྱ་ཡིག་སློབ་དཔྱོད་ཁང་གི་གཞུང་ལས་ཁང་ནང་དུ་ང་དང་ངའི་སློབ་གྲོགས་གཅིགང་དང་ཡུལ་གཅིག་པ་ཡིནལ་དམིགས་སུ་རྒྱ་ཡིག་གི་གསལ་བྱེད་དང་ཡི་གེ་ཁྲིད་ཀྱིན་ཡོད།དེ་ལྟར།སློབ་ཆུང་ལོ་རིམ་དང་པོའི་བསླབ་གཞི་སྦྱངས་ཟིན།འོན་ཏེ་ཡུན་རིང་མ་སོང་བར།ལོ་གཉིས་པར་རྒྱ་ཡིག་དགེ་རྒན་བརྗེས་འདུགཡིན་ཀྱང་ལོ་དེའི་རིང་ངས་རྒྱ་ཡིག་གི་གསལ་བྱེད་སྦྱངས་ཚར་ཚོད་དུ་སླེབས།རྒྱ་ཡིག་ཀྱང་མི་ཉུང་བ་ཞིག་ཤེས་ནས།ཕྱིས་སུ་རྒྱ་ཡིག་གི་ཆུ་ཚད་ཀྱང་རིམ་བཞིན་ཇེ་ཡག་ཏུ་ཕྱིན་སོང་།ངས་དྲན་གསལ་ལ།འབྲིང་རིམ་ཆེད་ཚན་གྱི་ལོ་རིམ་གསུམ་པའི་སྐབས་སུ།བདག་གིས་སོག་པོའི་སྙན་ངག་པ།རྩོམ་པ་པོ་ལྗང་བུ་ལགས་ཀྱིས་བོད་ཡིག་ནས་བྲིས་པའི་སྒྲུང་གཏམསོག་རུས་ལས་མཆེད་པའི་རྣམ་ཤེསཞེས་པ་དེ་རྒྱ་ཡིག་ཏུ་བསྒྱུར་བ་ཡིན།དེ་ནི་ངས་བོད་ཡིག་ནས་རྒྱ་ཡིག་ཏུ་བསྒྱུར་བའི་རྩོམ་ཐོག་མ་དེ་ཡིན།སྔར་གྱི་འགྱུར་མ་དེ་ངས་ད་དུང་ཉར་ཡོད།༡༩༨༩ལོར་འབྲིང་རིམ་ཆེད་ཚན་མཐར་ཕྱིན་ནས་བྱ་བ་བགོས།བྱ་བ་བགོ་ཡུལ་ནི་འབའ་རྫོང་སློབ་གསོ་ཅུད་ཀྱི་སློབ་དཔྱོད་ཁང་རེད།༡༩༩༠ལོར་མཚོ་སྔོན་སློབ་གསོ་སློབ་གླིང་གི་མི་རིགས་པུའུ་ཧན་ཧྲོའོ་འཛིན་གྲྭར་རྒྱུགས་འཕྲོད།དེའི་དབྱར་གནང་དང་དགུན་གནང་གི་སྐབས་སུ་ཟི་ལིང་དུ་བོད་ཡིག་མཐོ་རིམ་ཆེད་ཚན་གྱི་བསླབ་གཞི་སློབ་སྦྱོང་བྱས།མཐར་ཕྱིན་པ་དང་འབའ་རྫོང་མི་རིགས་སློབ་འབྲིང་དུ་བོད་ཡིག་དགེ་རྒན་གྱི་བྱ་བ་བསྒྲུབས།དེའི་རིང་དམའ་འབྲིང་དང་མཐོ་འབྲིང་གི་བོད་ཡིག་དགེ་རྒན་བྱས།སྐབས་རེར་རྒྱའི་ལོ་རྒྱུས་སློབ་ཚན་དང་ཆབ་སྲིད་སློབ་ཚན་གྱི་དགེ་རྒན་བྱས།འདིའི་རིང་ལ་ངས་བོད་ཡིག་གི་སྙན་རྩོམ་འགའ་ཞིག་བྲིས་པ་དགསྦྲང་ཆརདངབོད་ཀྱི་རྩོམ་རིག་སྒྱུ་རྩལསོགས་བོད་ཁུལ་གྱི་བོད་ཡིག་དུས་དེབ་ཐོག་ཏུ་སྤེལ།༢༠༠༠ལོར་མཚོ་སྔོན་མི་རིགས་སློབ་ཆེན་གྱི་བོད་རིག་པའི་སྡེ་ཁག་ཏུ་ཤེས་རམས་ཞིབ་འཇུག་འཛིན་གྲྭར་རྒྱུགས་འཕྲོད།སློབ་མཐར་ཕྱིན་རྗེས་ཀྲུང་གོའི་མི་རིགས་སྐད་ཡིག་ཡིག་སྒྱུར་ཅུད་དུ་ལས་གནས་སྤར་བས།ཆེད་དུ་ཡིག་བསྒྱུར་བྱ་བ་གཉེར།༢༠༡༢ལོར་ལས་གནས་སྤོ་བསྒྱུར་ཀྱིས་ཀྲུང་གོའི་བོད་རིག་པ་དཔེ་སྐྲུན་ཁང་དུ་རྩོམ་སྒྲིག་གི་བྱ་བ་སྒྲུབ།